
PROME MINISTER 


Wever è rmes 


-| 


LEE IEE OLEATE TATA, 


Iniciando su bishita di trabou na Aruba, 


SECRETARIO DI ESTADO ALEXANDRA 
VAN HUFFELEN A REUNI CU 

PROME MINISTER Y CU DIFERENTE 
DEPARTAMENTO DI GOBIERNO 


iaranson mainta 20 di таап, Prome Minister Evelyn 

Wever-Croes a reuni cu Secretario di Estado Alexandra 
Van Huffelen y su delegacion. Awe ta e prome dia di varios 
reunion cu tin planea entre Secretario van Huffelen y diferente 
departamento di Gobierno di Aruba. 


E prome reunion tawata cu Departamento di Impuesto (DIMP) 
hunto cu Minister di Finansas Xiomara Maduro. Aki DIMP a 
duna un presentacion riba locual nan departamento ta haciendo 
den cuadro di e Landspakket. Un presentacion interesante den 


cua e departamento a mustra riba avancenan grandi cu tin y cu 
practicamente a elimina tur atraso cu excepcion di e proyecto 
di bezwaarschrift. 


Por bisa si cu ya tin cambio den esaki mirando cu actualmente 
ora bo yena e formulario e tempo di espera pa bo haya un 
contesta riba bo caso a bira menos cual ta algo hopi positivo. 
Tambe algo sumamente positivo ta e desaroyo den e 
departamento mes specialmente despues di e BBO bij invoer. 

Continuacion REUNION SECRETARIO DI ESTADO... 


E siguiente reunion tawata cu e Departmento di Recurso 
Humano (DRH) unda e departamento a duna un presentacion 
amplio riba varios proyecto den cuadro di e Landspakket. 
Durante e presentacion aki Prome Minister a keda hopi 
satisfecho di por a wak e disminucion di cifra di “empleadonan 
non-actief” cu ora Gabinete Wever-Croes a drenta gobierno 
tawata di mas di 80 personal y awor ta solamente 8. 


Mescos e porcentahe di e “ziekte verzuim” e asina yama AO, 
a baha di 8% pa 6%. Tambe a mustra riba e bon resultadonan 
di e “prestatie management systeem”, esaki ta e sistema di 


w 


evaluacion cu a wordo introduci pa empleadonan publico. 


Despues Prome Minister y Secretario di Estado a reuni y a 
papia riba e procesonan en general di e Landspakket y kico lo 
ta e prioridadnan pa cu esaki. Prome Minister a remarca cu na 
aña 2023 durante un reunion cu Minister Rob Jetten, a anuncia 
cu lo tin fondonan disponibel pa Aruba y durante e reunion di 
awe Prome Minister a haya informacion cu e procesonan pa 
esaki lo keda cla pa mediano di e aña aki y Aruba lo tin acceso 
na e fondonan aki pa prome di januari 2025. 

"Gobierno lo sigui coopera pa asina yuda engrandece e conocemento pa 
loke ta e tema di innovacion” 


iaranson mainta, Prome Minister Evelyn Wever-Croes 

a atende e Aruba Innovation Summit 2024, organisa 
pa Gobierno di Aruba y Futura. E tema di e evento tabata 
"EVOLUCION", y a enfoca riba Inteligencia Artificial (Al), y con 
lo por traha hunto cu tecnologia y cu otro ser humano. 


E conferencia aki a conta cu tres orador, cu a entretene e publico 
cu informacionnan importante riba e topico di innovacion y Al. 
E oradornan tabata señora Amy Gallo, un Best-Selling Author y 
un Workplace expert, cu a comparti su experticio riba maneho 
di situacionnan dificil y solucion di conflicto. Señor Eduardo 
Sanchez, Senior Vice President 8 Head of Cyber 4 Intelligence 
di Mastercard Latin America 8 Caribbean, a enfoca riba e uzo di 
Al pa siguridad cibernetico. Y señora Luenne Gomez-Pieters., 
Directora di Departamento di Impuesto na Aruba cu a toca e 
tema "Liderando cambio y innovacion”. 


Prome Minister a indica cu na inicio di gobernacion di Gabinete 
Wever-Croes a pone innovacion "front and center", dunando e 
topico aki tur atencion necesario. E tema di Al ta uno importante, 
pasobra ya caba e sistema aki ta tuma over na momento cu 
un persona den su bida priva of pa trabou subi un plataforma 
pa busca informacion. Si ripara, den e siguiente dianan e 


informacion/topico aki cu a ser busca, ta sigui aparece riba e 
plataforma ey. P'esey ta importante pa tur hende, incluyendo 
Gobierno, siña con pa uza Al na nan beneficio, mirando cu e 
por ta di gran ayudo, enbes di ta un reto. 


E otro aspecto importante di Al ta pa siguridad cibernetico, 
mirando cu mas digitalisa e proceso nan ta, mas grandi e chens 
ta cu informacionnan y data sensitivo, manera informacion di 
salud di un persona, of informacionnan personal di Gobierno y 
organisacionnan, por wordo perdi of horta. Siguridad cibernetico 
ta proteha data importante, manteniendo asina e integridad di 
e departamentonan di Gobierno y organisacionnan priva. 


"Mi ta hopi contento cu Futura a organisa e evento aki cu e 
tema "EVOLUCION", cu ta un tema asina importante. E sala 
tabata completamente yen, mustrando asina cu hopi hende ta 
interesa den siña mas riba e tema di Al. Mi ta felicita Futura cu 
un otro conferencia exitoso, y sa cu Gobierno lo sigui coopera 
pa asina yuda engrandece e conocemento pa loke ta e tema 
di innovacion. Mi ta gradici tur esnan cu di un of otro manera 
a haci e conferencia aki posibel y na tur esnan cu a participa", 
Prome Minister a expresa. 

Leading change & innovation 


INTEGRATING Al & EMPOWERING TEAMS IN THE WORKPLACE 

Prome Minister Evelyn Wever-Croes a indica cu na 
momento cu Gabinete Wever-Croes a drenta gobierno, 
a encontra compromisonan haci pa e gobierno anterior, 
pa construccion di un total di 7000 camber di hotel nobo 
na Aruba. Mirando cu e cantidad aki ta hopi halto, y pais 
Aruba no lo por carge, a cuminsa cu negociacionnan pa 
purba na reduci esaki. 


Durante e negociacionnan, algun hotel a bay di acuerdo 


pero otronan a nenga, di cual ainda e casonan ey ta den 
corte. Actualmente, gobierno a logra reduci e cantidad 
na 2000 camber, y lo sigui cu negociacionan pa baha 
esaki ainda mas. 


Prome Minister a expresa di ta ful di acuerdo cu e 
lema di "No More Hotels", y lo sigui traha na mantene 
Aruba, como e destinacion turistico mas gusta pa su 
bishitantenan. 

Gabinete Wever - Croes II 

MINISTER 


Uvsell Arends 

Continuacion HARDIN DI ALIMENTACION.... 


iasabra 16 di maart 2024, studiantenan di Instituto 

Pedagogico Arubano (IPA) a uni forsa pa planta nan hardin 
di alimentacion den cuadro di e proyecto di agroforesteria. E 
dia aki ta coincidi cu Aruba Doet, un recordatorio poderoso di 
e forsa di comunidad y e importancia di esfuerso colectivo pa 
e bienestar di nos isla. 


E inclusion di Instituto Pedagogico Arubano (IPA) den e proyecto 
di agroforesteria ta un paso adelante den formacion di nos futuro 
docentenan. Ta ofrece nan e hermentnan necesario pa duna 
les tocante agricultura sostenibel y siguridad di alimentacion, 
inspirando asina e siguiente generacion cu e importancia di 
cuida nos medio ambiente y provee pa nos mes. 


Preparacion pa e plantamento a inclui un presentacion tocante e 
practica di agroforesteria, dunando studiantenan y docentenan 
un bista profundo riba e beneficionan y mantencion di e hardin 
di alimentacion, y e meta final di e proyecto. E participacion 
di varios maestronan ta subraya e compromiso di IPA cu 
educacion integral y aplicabel na bida real. 


Segun Minister Ursell Arends, encarga cu Sector Primario, 
"E iniciativa di introduci agroforesteria den nos scolnan ta un 
paso grandi pa incorpora practicanan di agricultura sostenibel 
den e educacion di nos hobennan. Cada inversion den nos 
docentenan ta un inversion directo den e futuro di nos isla, y 
mas importante, den e futuro di nos muchanan." 


E fruto di e proyecto ya ta visibel den e dedicacion di e 
comunidad escolar, e esfuerso incansabel di boluntarionan, y 
e apoyo di partners di proyecto, esta Santa Rosa y Living Soil. 
Un palabra di gradicimento ta bay na maestronan di IPA, esta 
Jantine de Groot, Gregory Goedgedrag y Marilyn Richardson. 


Huntu nos ta sembrando simia pa un futuro unda cada hoben 
tin e conocemento y pasion pa mantene nos siguridad di 
alimentacion. E hardin di alimentacion na IPA no ta simplemente 
un proyecto; e ta un simbolo di speransa, innovacion y un 
compromiso pa un Aruba mas autosuficiente. 

MINISTER 


Geoffrey Wever 


ros] 


"delegacion oficial di Aruba pa e Aruba Investment Summit 
2024, lidera pa minister Geoffrey Wever, acompaña pa 
VNO y Camara di Comercio, a sali diamars atardi rumbo 
pa Den Haag, Hulanda. Durante su estadia, e delegacion lo 
participa den varios reunion y encuentro importante na banda 
di e evento principal, e Aruba Investment Summit. 


E proposito principal di e viahe ta pa promove Aruba como un 
destino atractivo pa inversion, destacando e oportunidadnan 
unico cu nos isla ta ofrece. 


Minister Wever y su ekipo lo reuni cu potencial inversionista pa 
discuti posibilidadnan di cooperacion y pa explora maneranan 


pa fortalece e posicion di Aruba como un hub economico 
dinamico y sostenibel. 


E Aruba Investment Summit ta un plataforma esencial pa 
destaca e bentahanan competitivo di Aruba, incluyendo su 
ubicacion strategico, y un clima empresarial faborabel. 


A traves di e encuentronan programa, e delegacion ta spera di 
atrae inversionnan significante cu lo contribui na crecemento 
economico sostenibel pa tur Arubiano. 


Nos lo mantene comunidad na altura di e ultimo desaroyo rond 
di e mision pa Hulanda. 

Minister Geoffrey Wever den reunion cu compania Priva: 


MESTER FACILITA ACCESO NA TECNOLOGIA 
INNOVATIVO PA MAS COMERCIO AGRICOLA 


Mea 20 di maart, Minister Geoffrey Wever a yega 
na Hulanda y inmediatamente a dirigi pa un reunion 
importante cu e compania Priva na De Lier. Meta di e bishita 
aki ta explora diferente tecnologia innovativo y e uzo comercial 
den e industria agricola. 


Maneho economico di Gobierno di Aruba ta pa diversifica nos 
economia door di stimula mas comercio den e industria agricola 
basa riba e uzo di tecnologia innovativo manera 'greenhouse' y 
“vertical farming'. Uzo di tecnologia por ta un factor importante 
pa optimilisa e procesonan di produccion y asina a base di 
eficiencia ofrece un prijs competitivo na consumidornan. 


Sra. Meiny Prins, director general, y Sr. Jan Westra a elabora 
riba solucionnan innovativo cu Priva ta ofrece pa facilita e 
produccion eficiente di e.o. berdura y fruta door di controla e 
clima interior, y uzo di awa y coriente basa riba un “business 
case”. Priva ta activo den diferente parti di mundo y lo celebra 


65 afia di existencia den 2024. 

Durante e bishita minister Geoffrey Wever a ser acompafia pa 
Sr. Elwin Groenevelt, CEO di Qredits, y tambe pa consehero 
di Ministerio di Naturalesa, Sr. Anko Koopmans, y tambe 
directora di Departamento di Asuntonan Economico. Comercio 
y Industria, Sra. Maria Dijkhoff- Pita. 


Dependencia riba importacion di mayoria producto, manera 
e.o. fruta y berdura ta ofrece un oportunidad economico pa 
stimula negoshinan den industria agricola haci uzo di tecnologia 
innovativo pa produci fruta y berdura eficientemente y asina 
yuda e industria agricola crece y bira un pilar economico. 


E bishita na Priva ta demostra cu e tecnologia y conocemento 
pa e.o. fruta y berdura na un manera eficiente ta disponibel y 
cu como gobierno mester facilita e acceso na e tecnologianan 
aki pa stimula produccion comercial di fruta y berdura, segun 
minister Geoffrey Wever. 

MINISTER 


№ we mainta, minister di Husticia y Asuntonan Social sr. Rocco 
7 NTjon, hunto cu Gobernador di Aruba, sr. Alfonso Boekhoudt, a 
haya un recorido amplio di nos Instituto Coreccional di Aruba, pa 
por wak e diferente inversionnan cu a wordo haci recientemente. 


Prome cu e recorido a haya un presentacion amplio di e 
desaroyonan actual. Esunnan mas remarcabel ta cu dentro di 
poco lo bay traha cu personal fiho na e "jeugd afdeling" y tambe 
lo inicia cu e proyecto di cuido forensico. Lo bay brinda mucho 
mas actividad na nos hobennan, esaki debi cu tin un “assesment” 
a wordo haci bou di tur e detenidonan y di e forma aki sa cua 
cursonan y opleidingen tin nan preferencia. Di e forma aki lo 
duna miho contenido na reintegracion y resocialisacion. 


Un departamento cu recientemente a haya hopi atencion 
y inversion ta esun medico. Di e forma aki por cumpli cu 
rekisitonan y alabes mantene gastonan abou, door di brinda 
e cuido necesario. Tin diferente inversionnan infrastructural 
tambe tumando luga, pero e plan a largo plaso ta pa yega na un 
instituto nobo. 


Miembronan di management team a duna un presentacion 
amplio di e avancenan pa yega na e "projectdossier" aki, cual 
Hulanda ta asisitendo nos cune. Un bishita hopi positivo y tin 
mucho mas inversionnan na caminda pa personal, proyectonan 
y infrastructural. 


Diaranson 20 Maart 2024 


POTRETNAN 


BISHITA KIA 

MINISTER 


Creep 


Г ecientemente, Minister di Enseñansa y Deporte Endy Croes 

 Naricibi bishita di profesor Luutsen de Vries cu lo permanece 
durante tres (3) siman. Sr. Luutsen de Vries ta contrata pa Bureau 
di Minister di Enseñansa pa trek e proyecto di modernisacion 
di leynan di enseñansa cu ta basa riba recomendaciom 11 di 
Doorlichting van het Arubaanse Onderwijsbestel. E proyecto di 
modernisacion di leynan di enseñansa ta encera pa modernisa 
e leynan di scol preparatorio, scol basico y scol secundario. 


Pero tambe ta encera pa traha e leynan nobo pa enseñansa 


profesional (Beroeps Onderwijs), enseñansa superior 
(Hoger Onderwijs), enseñansa special (Speciaal Onderwijs) 
y Landsverordening Onderwijstoezicht (LOT). Afa pasa a 
cuminsa traha e Landsverordering pa Inspeccion di Enseñansa, 
cual ta e ley di LOT. A traha riba e maneho, artikel den ley y 
memorie van toelichting y a presenta e ley aki a tur stakeholder 
pa asina nan tambe duna nan input. 


A entrega e ley di LOT na Directie Wetgeving en Juridische 
Zaken (DWJZ) y den e luna di juni e ley aki lo ta na Parlamento 
di Aruba. Mientrastanto a inicia cu e e ley pa enseñansa 
profesional. Ta premira cu den e luna di juni lo presenta e ley 
aki na tur stakeholder pa despues wordo coregi y sigui cu 
caminda. Tambe, e ley di scol preparatorio y scol basico, ta 
dos diferente ley y ta trahando pa den future e bira un solo ley. 
Regularmente, Sr. Luutsen ta reuni cu Departamento di 
Enseñansa, Plataforma 1 y Minister di Enseñansa pa trata e 
proyecto di modernisacion di e leynan di enseñansa. 


Minister Endy Croes a haya informacion amplio di e avancenan 
cu ta tumando luga encuanto e proyecto di modernisacion di e 
leynan di enseñansa. 

Minister Endy Croes: 


) El l А DI 


Excelente Manifestacion Cultural 
riba Plaza Libertador Betico Croes. 


En conexion cu celebracion di Dia di Himno y Bandera, 
Minister di Enseñansa y Deporte Endy Croes a atende 
Manifestacion Cultural na Plaza Betico Croes. Un 
cantidad di persona tabata presente pa celebra nos dia 
nacional en grande y disfruta di e feria culinario cu benta 


di cuminda crioyo. Sr. Robert Jeando'r a interpreta nos 
himno nacional Aruba Dushi Tera. 


Tabata un anochi magnifico, unda tabatin diferente 
presentacion cultural entre otro, presentacion di ganado 
Festival Un Canto pa Aruba su Himno y Bandera, 
presentacion di scol subcampeon di Competencia di 
Baile Aruba, Orguyo di nos tur, presentacion di scol 
ganado di Competencia di Baile Aruba, Orguyo di nos 
tur, presentacion di ganado di Competencia di Fotografia 
Escolar, presentacion di tercer finalista di Poeta di Patria 
2024, presentacion di cancion ganado di Festival Un 
Canto pa Aruba su Himno y Bandera y presentacion di 
Aruba, Orguyo di nos tur, acompaña pa orkesta cultural 
bou di direccion di e maestro Danny Koolman. 


Finalmente, Minister Endy Croes ta gradici pueblo henter 
cu a sali celebra Dia di Himno y Bandera grandemente 
y ta gradici Comision Celebracion Dianan Nacional y 
colega Minister di Cultura Xiomara Maduro cu a organisa 
e gran evento cultural aki. Pabien Aruba! 


2024 


AÑA DI STABILIDAD Y PROSPERIDAD 


Gabinete Wever-Croes 


Ora nos cana den cayanan di San Nicolas cu ta dorna cu 
artenan mahestraal aki, nos ta realisa cu bunitesa por 
wordo haya den luganan menos spera. Arte di muraya ta 
e language visual cu ta conecta culturanan, na unda cu 
por aprecia historia, color, fantasia y dedicacion. 


